ddrg/super_eurlex huggingface dataset:
Kommissionens forordning (EF) nr. 1572/2003

af 4. september 2003

om tilladelse til overførsel mellem de kvantitative lofter for tekstilvarer og beklædningsgenstande med oprindelse i Den Islamiske Republik Pakistan

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande(1), senest ændret ved forordning (EF) nr. 138/2003(2), særlig artikel 7, og

ud fra følgende betragtninger:

(1) Ifølge aftalememorandummet mellem Det Europæiske Fællesskab og Den Islamiske Republik Pakistan om arrangementer for markedsadgang for tekstilvarer, paraferet den 31. december 1994(3) og godkendt ved Rådets afgørelse 96/386/EF(4), bør visse anmodninger fra Pakistans side om såkaldt "ekstraordinær fleksibilitet" overvejes velvilligt.

(2) Den Islamiske Republik Pakistan indsendte den 27. maj 2003 en anmodning om overførsel mellem kategorier.

(3) De overførsler, som Den Islamiske Republik Pakistan anmoder om, falder ind under fleksibilitetsbestemmelserne i artikel 7 i forordning (EØF) nr. 3030/93 og tilhørende bilag VIII.

(4) Det er hensigtsmæssigt at imødekomme anmodningen.

(5) Det er ønskeligt, at denne forordning træder i kraft dagen efter offentliggørelsen, så erhvervsdrivende kan drage fordel af den så hurtigt som muligt.

(6) Foranstaltningerne i denne forordning er i overensstemmelse med udtalelsen fra det tekstiludvalg, der er nedsat i henhold til artikel 17 i forordning (EØF) nr. 3030/93 -

UDSTEDT FØLGENDE FORORDNING:

Artikel 1

Overførsler mellem de kvantitative lofter for tekstilvarer med oprindelse i Den Islamiske Republik Pakistan tillades for kontingentåret 2003, jf. bilaget.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. september 2003.

På Kommissionens vegne

Pascal Lamy

Medlem af Kommissionen

(1) EFT L 275 af 8.11.1993, s. 1.

(2) EFT L 23 af 28.1.2003, s. 1.

(3) EFT L 153 af 27.6.1996, s. 48.

(4) EFT L 153 af 27.6.1996, s. 47.

BILAG

>TABELPOSITION>
Kommissionens forordning (EF) nr. 1573/2003

af 4. september 2003

om tilladelse til overførsel mellem de kvantitative lofter for tekstilvarer og beklædningsgenstande med oprindelse i Republikken Indien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande(1), senest ændret ved forordning (EF) nr. 138/2003(2), særlig artikel 7, og

ud fra følgende betragtninger:

(1) Ifølge aftalememorandummet mellem Det Europæiske Fællesskab og Republikken Indien om arrangementer for markedsadgang for tekstilvarer, paraferet den 31. december 1994(3), skal visse anmodninger fra Indiens side om såkaldt "ekstraordinær fleksibilitet" overvejes velvilligt.

(2) Republikken Indien indsendte den 6. juni 2003 en anmodning om overførsel mellem kategorier, som den ændrede den 4. august 2003.

(3) De overførsler, som Republikken Indien anmoder om, falder ind under fleksibilitetsbestemmelserne i artikel 7 i forordning (EØF) nr. 3030/93 og tilhørende bilag VIII.

(4) Det er hensigtsmæssigt at imødekomme anmodningen.

(5) Det er ønskeligt, at denne forordning træder i kraft dagen efter offentliggørelsen, så erhvervsdrivende kan drage fordel af den så hurtigt som muligt.

(6) Foranstaltningerne i denne forordning er i overensstemmelse med udtalelsen fra det tekstiludvalg, der er nedsat i henhold til artikel 17 i forordning (EØF) nr. 3030/93 -

UDSTEDT FØLGENDE FORORDNING:

Artikel 1

Overførsler mellem de kvantitative lofter for tekstilvarer med oprindelse i Republikken Indien tillades for kontingentåret 2003 i overensstemmelse med bilaget til denne forordning.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. september 2003.

På Kommissionens vegne

Pascal Lamy

Medlem af Kommissionen

(1) EFT L 275 af 8.11.1993, s. 1.

(2) EFT L 23 af 28.1.2003, s. 1.

(3) EFT L 153 af 27.6.1996, s. 53.

BILAG

>TABELPOSITION>
Kommissionens forordning (EF) nr. 1574/2003

af 4. september 2003

om tilladelse til overførsel mellem de kvantitative lofter for tekstilvarer og beklædningsgenstande med oprindelse i Folkerepublikken Kina

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande(1), senest ændret ved forordning (EF) nr. 138/2003(2), særlig artikel 7,

ud fra følgende betragtninger:

(1) I henhold til artikel 5 i aftalen mellem Det Europæiske Fællesskab og Folkerepublikken Kina om handel med tekstilvarer paraferet den 9. december 1988 og godkendt ved Rådets afgørelse 90/647/EØF(3), og artikel 8 i aftalen mellem Det Europæiske Fællesskab og Den Kinesiske Folkerepublik om handel med tekstilvarer, der ikke er omfattet af den bilaterale MFA-aftale, der blev paraferet den 19. januar 1995 og godkendt ved Rådets afgørelse 95/155/EF(4), begge aftaler senest ændret ved en aftale i form af brevveksling paraferet den 19. maj 2000 og godkendt ved Rådets afgørelse 2000/787/EF(5), kan der foretages overførsler mellem kontingentår. Disse fleksibilitetsbestemmelser blev meddelt Kontrolorganet for Tekstilvarer i Verdenshandelsorganisationen efter Kinas tiltrædelse heraf.

(2) Den 23. juni 2003 anmodede Folkerepublikken Kina om overførsler af mængder fra kontingentåret 2002 til kontingentåret 2003.

(3) De af Folkerepublikken Kina ønskede overførsler falder inden for rammerne af de fleksibilitetsbestemmelser, der er omhandlet i artikel 5 i aftalen mellem Det Europæiske Økonomiske Fællesskab og Folkerepublikken Kina om handel med tekstilvarer og er fastsat i bilag VIII til forordning (EØF) nr. 3030/93.

(4) Det er hensigtsmæssigt at imødekomme anmodningen.

(5) Det er ønskeligt, at denne forordning træder i kraft dagen efter offentliggørelsen, så erhvervsdrivende kan drage fordel af den så hurtigt som muligt.

(6) Foranstaltningerne i denne forordning er i overensstemmelse med udtalelsen fra det tekstiludvalg, der blev nedsat ved artikel 17 i forordning (EØF) nr. 3030/93 -

UDSTEDT FØLGENDE FORORDNING:

Artikel 1

Overførsler mellem de kvantitative lofter for tekstilvarer med oprindelse i Folkerepublikken Kina, der er fastsat ved aftalen mellem Det Europæiske Fællesskab og Folkerepublikken Kina om handel med tekstilvarer, tillades for kontingentåret 2003 som angivet i bilaget til denne forordning.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. september 2003.

På Kommissionens vegne

Pascal Lamy

Medlem af Kommissionen

(1) EFT L 275 af 8.11.1993, s. 1.

(2) EFT L 23 af 28.1.2003, s. 1.

(3) EFT L 352 af 15.12.1990, s. 1.

(4) EFT L 104 af 6.5.1995, s. 1.

(5) EFT L 314 af 14.12.2000, s. 13.

BILAG

>TABELPOSITION>
Kommissionens forordning (EF) nr. 1386/2003

af 1. august 2003

om tarifering af visse varer i den kombinerede nomenklatur

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(1), senest ændret ved Kommissionens forordning (EF) nr. 2176/2002(2), særlig artikel 9, stk. 1, og

ud fra følgende betragtninger:

(1) For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.

(2) Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på grundlag af specifikke fællesskabsregler med henblik på anvendelsen af tarifmæssige eller andre foranstaltninger vedrørende samhandelen med varer.

(3) Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.

(4) Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks(3), senest ændret ved Europa-Parlamentets og Rådets forordning (EF) nr. 2700/2000(4), i et tidsrum på tre måneder.

(5) De i denne forordning fastsatte foranstaltninger er i overensstemmelse med udtalelse fra Toldkodeksudvalget -

UDSTEDT FØLGENDE FORORDNING:

Artikel 1

De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.

Artikel 2

Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.

Artikel 3

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. august 2003.

På Kommissionens vegne

Frederik Bolkestein

Medlem af Kommissionen

(1) EFT L 256 af 7.9.1987, s. 1.

(2) EFT L 331 af 7.12.2002, s. 3.

(3) EFT L 302 af 19.10.1992, s. 1.

(4) EFT L 311 af 12.12.2000, s. 17.

BILAG

>TABELPOSITION>

A)

>PIC FILE= "L_2003196DA.002101.TIF">

B)

>PIC FILE= "L_2003196DA.002102.TIF">
Kommissionens forordning (EF) nr. 2343/2003

af 23. december 2003

om tarifering af visse varer i den kombinerede nomenklatur

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenkaturen og den fælles toldtarif(1), senest ændret ved Kommissionens forordning (EF) nr. 1949/2003(2), særlig artikel 9, stk. 1, litra a), og

ud fra følgende betragtninger:

(1) For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.

(2) Forordning (EØF) nr. 2658/87 indeholder almindelige tariferingsbestemmelser vedrørende den kombinerede nomenklatur. Disse bestemmelser gælder også for enhver anden nomenklatur, hvori den kombinerede nomenklatur er gengivet, også delvis eller eventuelt med tilføjelse af underopdelinger, og som er fastlagt ved specifikke fællesskabsforskrifter med henblik på anvendelsen af toldmæssige eller andre foranstaltninger i samhandelen med varer.

(3) Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.

(4) Det er hensigtsmæssigt at fastsætte, at de bindende tariferingsoplysninger, der er meddelt af medlemsstaternes toldmyndigheder i forbindelse med varer i den kombinerede nomenklatur, og som ikke er i overensstemmelse med bestemmelserne i denne forordning, fortsat kan påberåbes af modtageren i henhold til artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks(3), senest ændret ved Europa-Parlamentets og Rådets forordning (EF) nr. 2700/2000(4), i et tidsrum på tre måneder.

(5) De i denne forordning fastsatte foranstaltninger er i overensstemmelse med udtalelse fra Toldkodeksudvalget -

UDSTEDT FØLGENDE FORORDNING:

Artikel 1

De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 nævnte KN-koder.

Artikel 2

Bindende tariferingsoplysninger, der er meddelt af medlemsstaternes toldmyndigheder, og som ikke er i overensstemmelse med bestemmelserne i denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i et tidsrum på tre måneder.

Artikel 3

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. december 2003.

På Kommissionens vegne

Frederik Bolkestein

Medlem af Kommissionen

(1) EFT L 256 af 7.9.1987, s. 1.

(2) EUT L 287 af 5.11.2003, s. 15.

(3) EFT L 302 af 19.10.1992, s. 1.

(4) EFT L 311 af 12.12.2000, s. 17.

BILAG

>TABELPOSITION>

>PIC FILE= "L_2003346DA.003702.TIF">
Kommissionens forordning (EF) nr. 2081/2003

af 27. november 2003

om den statistiske lande- og områdefortegnelse for Fællesskabets udenrigshandel og for samhandelen mellem dets medlemsstater

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1172/95 af 22. maj 1995 om statistikker over Fællesskabets og dets medlemsstaters udveksling af goder med tredjelande(1), senest ændret ved forordning (EF) nr. 374/98(2), særlig artikel 9, og

ud fra følgende betragtninger:

(1) I Kommissionens forordning (EF) nr. 1779/2002 af 4. oktober 2002 om den statistiske lande- og områdefortegnelse for Fællesskabets udenrigshandel og for samhandelen mellem dets medlemsstater(3) fastlægges den version af fortegnelsen, der gælder pr. 1. januar 2003.

(2) Den alfabetiske kode for lande og områder skal baseres på den gældende ISO-alpha-2-standard, i det omfang den er i overensstemmelse med kravene i fællesskabslovgivningen.

(3) En række ændringer af nogle koder gør det påkrævet at udarbejde en ny version af fortegnelsen.

(4) Der bør dog fastsættes en overgangsperiode, så visse medlemsstater kan tilpasse sig de indførte ændringer. For at opnå en forenkling bør overgangsperioden ophøre, når bestemmelserne om omarbejdning af det administrative enhedsdokument træder i kraft.

(5) De i denne forordning fastsatte foranstaltninger er i overensstemmelse med udtalelse fra Udvalget for Statistikker over Udveksling af Goder med Tredjelande -

UDSTEDT FØLGENDE FORORDNING:

Artikel 1

Den pr. 1. januar 2004 gældende version af den statistiske lande- og områdefortegnelse for Fællesskabets udenrigshandel og for samhandelen mellem dets medlemsstater findes i bilaget.

Artikel 2

Denne forordning træder i kraft den 1. januar 2004.

Medlemsstaterne kan dog anvende de trecifrede numeriske koder, som også er anført i bilaget, indtil bestemmelserne om omarbejdning af bilag 37 og 38 til Kommissionens forordning (EØF) nr. 2454/93(4) træder i kraft.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. november 2003.

På Kommissionens vegne

Pedro Solbes Mira

Medlem af Kommissionen

(1) EFT L 118 af 25.5.1995, s. 10.

(2) EFT L 48 af 19.2.1998, s. 6.

(3) EFT L 269 af 5.10.2002, s. 6.

(4) EFT L 253 af 11.10.1993, s. 1.

BILAG

STATISTISK LANDE- OG OMRÅDEFORTEGNELSE FOR FÆLLESSKABETS UDENRIGSHANDEL OG FOR SAMHANDELEN MELLEM DETS MEDLEMSSTATER

(Gældende fra den 1. januar 2004)

>TABELPOSITION>
Kommissionens forordning (EF) nr. 2026/2003

af 17. november 2003

om indstilling af fiskeri efter tunge fra fartøjer, som fører svensk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 806/2003(2), særlig artikel 21, stk. 3, og

ud fra følgende betragtninger:

(1) I Rådets forordning (EF) nr. 2341/2002 af 20. december 2002 om fastsættelse for 2003 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger(3), senest ændret ved Kommissionens forordning (EF) nr. 1754/2003(4), fastsættes kvoterne for tunge for 2003.

(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt.

(3) Ifølge de oplysninger, der er meddelt Kommissionen, har fiskeriet efter tunge fra fartøjer, som fører svensk flag eller er registreret i Sverige, i farvandene i ICES-område Skagerrak og Kattegatt, III b, c, d (EF-farvande), nået den tildelte kvote for 2003. Sverige har forbudt fiskeri efter denne bestand fra den 10. maj 2003. Denne dato bør derfor også fastsættes i denne forordning -

UDSTEDT FØLGENDE FORORDNING:

Artikel 1

Fiskeriet efter tunge fra fartøjer, der fører svensk flag eller er registreret i Sverige, i ICES-område Skagerrak og Kattegatt, III b, c, d (EF-farvande), har medført, at Sveriges kvote for 2003 må anses for at være opbrugt.

Fiskeriet efter tunge i ICES-område Skagerrak og Kattegatt, III b, c, d (EF-farvande), fra fartøjer, der fører svensk flag eller er registreret i Sverige, er forbudt ligesom opbevaring om bord, omladning og landing af den ovenfor nævnte bestand fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Den anvendes fra den 10. maj 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. november 2003.

På Kommissionens vegne

Jörgen Holmquist

Generaldirektør for fiskeri

(1) EFT L 261 af 20.10.1993, s. 1.

(2) EUT L 122 af 16.5.2003, s. 1.

(3) EFT L 356 af 31.12.2002, s. 12.

(4) EUT L 252 af 4.10.2003, s. 1.
Rådets forordning (EF) nr. 355/2003

af 20. februar 2003

om tilladelse til tilsætningsstoffet avilamycin i foderstoffer

(EØS-relevant tekst)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/524/EØF af 23. november 1970 om tilsætningsstoffer til foderstoffer(1), særlig artikel 9, og

ud fra følgende betragtninger:

(1) Ifølge artikel 2, litra aaa), i direktiv 70/524/EØF skal tilladelser vedrørende antibiotika knyttes til den, der er ansvarlig for markedsføringen.

(2) Ifølge artikel 9 i nævnte direktiv kan stoffer, der er knyttet til en ansvarlig for markedsføringen, tillades for en periode på ti år, på betingelse af at alle betingelser i artikel 3a i direktivet er opfyldt.

(3) Vurderingen af den forelagte dokumentation vedrørende det antibiotikumpræparat, der er beskrevet i bilaget, viser, at betingelserne i nævnte direktivs artikel 3a er opfyldt, og produktet kan derfor opføres i kapitel I i listen over tilladte tilsætningsstoffer til foderstoffer i henhold til direktivets artikel 9t, litra b). Listen omfatter tilsætningsstoffer, der er tilladt for en periode på ti år.

(4) I Kommissionens meddelelse fra juli 2001 om en fællesskabsstrategi mod antimikrobiel resistens opstilles elementerne i en effektiv indsats mod antimikrobiel resistens. Et af elementerne er, at det fra den 1. januar 2006 forbydes at anvende antibiotika som vækstfremmere.

(5) Kommissionens har fremsat forslag til Europa-Parlamentets og Rådets forordning om fodertilsætningsstoffer, der indeholder bestemmelser om afvikling af anvendelsen af antibiotika som vækstfremmere. Under førstebehandlingen af forslaget gik Europa-Parlamentet ind for en sådan afvikling. Rådet nåede i december 2002 til politisk enighed om vedtagelse af en fælles holdning, hvorefter anvendelsen af antibiotika som vækstfremmere skal ophøre inden den 1. januar 2006. Varigheden af den tilladelse, der gives i nærværende forordning, vil derfor sandsynligvis blive begrænset betydeligt som følge af vedtagelsen af den nye forordning om fodertilsætningsstoffer.

(6) Da Den Stående Komité for Fødevarekæden og Dyresundhed ikke har afgivet positiv udtalelse, har Kommissionen ikke været i stand til at vedtage de påtænkte foranstaltninger efter proceduren i artikel 23 i nævnte direktiv -

UDSTEDT FØLGENDE FORORDNING:

Artikel 1

Tilsætningsstoffet avilamycin, der hører til "antibiotika", og som er anført i bilaget, tillades som tilsætningsstof i foder på de betingelser, der er anført i bilaget.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. februar 2003.

På Rådets vegne

G. Drys

Formand

(1) EFT L 270 af 14.12.1970, s. 1. Senest ændret ved forordning (EF) nr. 1756/2002 (EFT L 265 af 3.10.2002, s. 1).

BILAG

>TABELPOSITION>